# Spordiklubi harrastajaliikme õiguste ja kohustuste leping lastele …………….

**KLUBI ANDMED LAPSE ANDMED:**

|  |  |
| --- | --- |
| **Nimi:** Spordiklubi Reval-Sport | **Eesnimi:** |
| **Registrikood**: 80092565 | **Perekonnanimi:** |
| **Asukoht**: Aia 20, Tallinn 10111 | **Isikukood:** |
| **Telefon**: 6449052 | **Elukoht:** |
| **a/a nr:** EE282200221039349731 Swedbank | **Telefon:** |
|  | **E-post**(lapsevanema/maksja)**:** |
|  | **Alaealise klubiliikme esindaja:** |
|  |  **Alaealise klubiliikme esindaja isikukood:** |

**LIIKMELISUSE ÜLDANDMED:**

**Lepingu sõlmimise kuupäev**

**Liikmekaardi nr (täidab klubi):**

**Liikmetasu:**

**Liikme pakett:**

**Lepingu kehtivuse algus:**

**Lepingu kehtivuse lõpp:**

**Igakuine maksekuupäev: 10 kpv**

**1.Üldsätted**

1. Spordiklubi võimaldab oma harrastajaliikmetele( edaspidi liige) kasutada spordirajatist asukohaga Aia 20 /Väike Rannavärava 4 käesolevas lepingus sätestatud tingimustel.

2. Pooled juhinduvad käesoleva lepingu täitmisel ka MTÜ põhikirjast, spordiklubi sisekorraeeskirjadest ja spordiklubi poolt kehtestatud liikmetasu määradest (spordiklubi kodulehel [www.revalsport.ee](http://www.revalsport.ee/).).

**2. Poolte õigused ja kohustused**

2.1. Spordiklubi võimaldab klubi liikmel kasutada spordirajatist vastavalt Lepingus sätestatule tingimusel, et spordiklubi liige on tähtaegselt tasunud liikmemaksu.

2.2. Spordiklubi liige kohustub spordiklubisse sisenemisel esitama liikmekaardi, mis on personaalne.

2.3. Spordiklubi liikmekaart on kehtiv ainult sellel märgitud isiku suhtes. Spordiklubi liikme õigusi ei saa loovutada ilma spordiklubi nõusolekuta.

2.4. Spordirajatise kasutamine toimub vastavalt sisekorraeeskirjadele ja liikmetasu ja kohatasu määradele. Kohatasu määr on 15 eurot.

2.5. Kui teatud treeningu kasutamine eeldab eelnevat registreerimist, on spordiklubi liige kohustatud end tähtaegselt registreerima.

2.6. Spordirajatise kasutamist spordiklubi liikme poolt korraldab administratsioon, kes annab spordiklubi liikmele vajadusel informatsiooni ja jälgib sisekorraeeskirja täitmist.

2.7. Spordiklubi administraatoril on õigus spordiklubi liikmelt küsida isikuttõendavat dokumenti, et tuvastada kas liikmekaart kuulub spordiklubi liikmele.

2.8. Spordiklubis viibimisel on spordiklubi liikmel võimalus üleriided jätta lukustatud kappi. Spordiklubi ei vastuta riietekappi jäetud väärtasjade eest.

2.9. Spordiklubil on õigus teha muudatusi treeningute plaanis.

2.10. Spordiklubil on õigus kuvada klubi liikme foto spordiklubi arvutisse.

2.11. Spordiklubi liikmel on võimalus tasuta väärisesemed hoiule anda spordiklubi administraatorile.

2.12. Spordiklubi liige on kohustatud suhtuma klubi varasse heaperemehelikult, hoidma korras treeningvahendid, riietusruumis korda vastavalt sisekorra eeskirjale.

2.13. Spordiklubi liige on kohustatud treeningvahendid asetama selleks ette nähtud kohta.

2.14. Spordiklubil on õigus ühepoolselt leping lõpetada, kui spordiklubi liige ei täida lepingu punkti 2.13.

2.15. Klubi ei vastuta klubi liikme tervisliku seisundi eest, mil klubi liige viibib klubi territooriumil.

**3.Liikmemaksu tasumine**

3.1. Spordiklubi liige tasub liikmemaksu ja kohatasu enne spordirajatise kasutamist. Spordirajatise kasutamise eelduseks on spordiklubi liikme poolt tasutud ja spordiklubile laekunud liikmemaks ja kohatasu.

3.2. Klubi liikmemaks ja kohatasu on kehtestatud õppeaastaks (sept-mai) ja liikmemaksu on võimalik tasuda perioodiliste maksetena õppeaasta jooksul. Spordiklubi liikmel on võimalus sõlmida liikmemaksu perioodiliseks tasumiseks e-arve püsimakse leping pangaga või tasuda perioodiline makse sularahas/kaardiga spordiklubi kassasse. Juhul, kui klubiliige soovib tasuda e- arve alusel tuleb liikmel kodupangas tellida e-arve. Maksetunnuseks on arvel olev viitenumber.

3.3. Haiguse tõttu õppetööst puudumise korral (nõutav vanematõend) terve kuu jooksul vabastatakse õpilane kalendrikuu liikmetasu maksmise kohustusest, kuid tasuda tuleb siiski hinnakirjas määratud kohatasu,milleks on 20 eurot/kuu.

3.4. E-arve püsimakse leping on kolmepoolne kokkulepe Klubi, Liikme ja Liikme poolt näidatud panga vahel. E-arve püsimakse leping annab Liige Klubile korralduse saata lepingujärgseid makseid kajastavad arved pangale. Seoses sellega võtab klubi liige endale kohustuse varuda maksepäevaks oma arvelduskontole piisavalt raha makse sooritamiseks.

* 1. Lepingu sõlmimisel tasutakse esimene perioodiline makse spordiklubi kassasse või vastavalt

esitatud arvele.

3.6. Spordirajatise kasutamise hinnad määratakse liikmemaksu tasumise hinnakirjaga. Liikmemaksu tasumäärad asuvad administratsioonis ja spordiklubi kodulehel [www.revalsport.ee](http://www.revalsport.ee/)/veekeskus

3.7. Kui Spordiklubi liige ei soovi õiguste ja kohustuste lepingut sõlmida tasub ta vastavalt tasumise hetkel kehtivale hinnakirjale.

3.8. Spordiklubil on õigus liikmemaksu mittetasumisel liikme poolt aastamaks liikmelt sisse nõuda läbi inkassofirma , kusjuures kõik kulud ,mis on seotud liikmemaksu sissenõudmisega liikmelt kannab liige.

3.9. Spordiklubil on õigus nõuda viivist õigeaegselt tasumata arvelt 0,2% iga viivitatud päeva eest ja õigus Liikme poolt Lepingus sätestatud maksete tasumisega viivitamisel esitada nõue inkassoteenust osutavale äriühingule viivise sissenõudmiseks. Viivise võlgnevuse kohta esitab Klubi arve.

3.10. Liikmel ei ole õigust ilma Lepingut lõpetamata e-arve püsimakse lepingingut lõpetada ega muuta.

3.11. Liikmemaksu mitte õigeaegsel tasumisel peatatakse klubiliikmel liikmekaart ja avatakse kolme tööpäeva möödumisel liikmemaksu laekumisest spordiklubi arvele

**3.12. Jõuluaegsel koolivaheajal (23.12.2024-5.01.2025.a.) ja riiklikel pühadel ei toimu treeningprotsessi. Teistel koolivaheaegadel treeningud toimuvad.**

**4. Lepingu täitmine**

4.1. Spordiklubi eeldab, et liikmemaksu tasunud spordiklubi liige kasutab spordirajatist tasutud liikmemaksu vastavalt treeningplaanile.

4.3. Kui spordiklubi liige soovib peatada spordirajatise kasutamise peab ta sellest esimesel võimalusel informeerima spordiklubi.

**5. Teated**

5.1. Pooled informeerivad teineteist lepingu täitmisel olulistest asjaoludest esimesel võimalusel.

5.2. Lepingu muutmise või lõpetamise teade tuleb esitada kirjalikku taasesitamist võimaldavas vormis (kirjalik avaldus või e- kiri saata myyk@revalsport.ee).

**5.3. Lepingu sõlminud isik loetakse maksjaks ja tema andmed edastatakse Eesti Maksu-ja Tolliametile tulumaksusoodustuse saamiseks.**

**6. Lepingu ennetähtaegne lõpetamine**

6.1. Spordiklubi liige võib erandkorras lõpetada lepingu teatades sellest spordiklubi 2 (kaks) kuud ette.

**7. Lepingu tähtaeg**

7.1. Leping sõlmitakse üheks hooajaks (september-mai) ja ei pikene tähtaja saabudes.

Annan Spordiklubi Reval-Sport MTÜ-le nõusoleku võtta minuga vajadusel ühendust läbi e-posti aadressi ning saata mulle uudiseid. Juhul, kui ei soovi uudiseid, siis teatada sellest veekeskus@revalsport.ee

Olen tutvunud ja nõustun Spordiklubi Reval-Sport MTÜ [privaatsuspoliitikaga](https://revalsport.ee/spordiklubi-reval-sport-mtu-privaatsuspoliitika/)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Spordiklubi esindaja spordiklubiliikme seaduslik esindaja